אנג'לינה ג'ולי, אחת משחקניות הקולנוע המצליחות בהוליווד היא כיום מודל לחיקוי לכל מי ששוקקת להיות אמא אווזה שמגנה על משפחתה בחירוף נפש, זאת לאחר החודשים הקשים שעברה לצד מי שבקרוב יהיה הגרוש שלה - בראד פיט. אך מתברר כי הדיווחים על כך שפיט מכור לאלכוהול וסמים ויש צורך כי יעבור בדיקות לפני הפגישה עם ילדיהם המשותפים, לא כל כך רחוקים מג'ולי. או מה שנקרא: קרבה מיד ראשונה.
הוליווד סוערת מדיווחים כי בשנת 2001, זו שבה הצטלמה היפהפייה לסרט המדובר "טומב ריידר", ג'ולי (שגילמה את הדמות הראשית - לארה קרופט) הייתה בעלת שם מפוקפק מאוד בתעשיית הבידור ואף נטען כי הכוכבת משתמשת בסמים קשים, בהם קוקאין והרואין, על בסיס קבוע. "היה לה מטען שסחבה, ללא ספק, מוניטין גרוע", אמר לאחרונה סיימון ווסט, במאי הסרט, "אבל זה גם עזר לה לזכות בתפקיד, התדמית של הילדה הרעה התאימה לבסוף".
אך כיום נודע שהתפקיד הנכסף הגיע עם מחויבות גדולה, כך שג'ולי הייתה מחויבת לעבור מדי יום בדיקות דם ושתן, איתן הוכיחה כי היא לא משתמשת בסמים. איך לומר היא הביאה את זה על עצמה, לפחות בימים ההם.
אנג'י שחשקה כל כך בתפקיד, אמרה בפגישתה עם הבמאי שהיא "רוצה את התפקיד ומוכנה לעבוד קשה בשבילו, אני יודעת שיש לי מוניטין בעייתי ואני מוכנה אפילו לעבור בדיקות סמים על ידי הסטודיו מדי יום בכדי שתאמינו לי". ובכן, מעריצים ומעריצות, כך בדיוק היה.
וואלה! סלבס לא מעשנת, לא שותה ולא עושה סמים. ילדה טובה ג'רוזלם.